IMISLab/GreekWikipedia huggingface dataset:
Λάνγκστον Χολ

Ο Λάνγκστον Έιβερι Χολ (αγγλικά: Langston Avery Hall, Ατλάντα, 1 Νοεμβρίου 1991) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ / σούτινγκ γκαρντ για την Α.Ε.Κ.

 Αφού δεν επιλέχθηκε στο NBA Ντραφτ του 2014, ο Χολ έπαιξε με τους Μαϊάμι Χιτ στο Σάμερ Λιγκ. Στις 22 Ιουλίου 2014, ο Χολ υπέγραψε με την Πιστόια Μπάσκετ του Πρωταθλήματος Ιταλίας. Την 1η Ιουλίου 2015, υπέγραψε συμβόλαιο 1 + 1 ετών με την Παλακανέστρο Καντού. Στις 14 Δεκεμβρίου 2015, αποχώρησε από την Καντού και υπέγραψε με τη γερμανική Τέλεκομ Μπάσκετς Μπον για το υπόλοιπο της σεζόν.Στις 24 Ιουλίου 2016, ο Χολ εντάχθηκε στον Κολοσσό Ρόδου για τη σεζόν 2016-17.Στις 17 Ιουνίου 2017, ο Χολ υπέγραψε με την κροατική Τσιμπόνα για τη σεζόν 2017-18.Στις 17 Οκτωβρίου 2017, αποχώρησε από την Τσιμπόνα και εντάχθηκε στον Προμηθέα Πατρών. Τον Ιούνιο του 2019, έφτασε μέχρι τους τελικούς του Ελληνικού Πρωταθλήματος, ο Προμηθέας έχασε όμως την σειρά από τον Παναθηναϊκό με 3-0. Στις 3 Ιουλίου 2019, ανανέωσε το συμβόλαιο του με τον Προμηθέα για άλλη μία σεζόν. Στις 16 Φεβρουαρίου 2020, έπαιξε στον τελικό του Κυπέλλου Ελλάδας 2019-20 ηττήθηκε όμως από την ΑΕΚ 61-57. Στις 9 Ιουλίου 2020, ανακοινώθηκε από τον Ερυθρό Αστέρα Βελιγραδίου για τα επόμενα δύο χρόνια. Σε 21 ματς στην Ευρωλίγκα με τον Ερυθρό Αστέρα μέτρησε 5,2 πόντους και 2.8 ασίστ με 41 στα τρίποντα. Στις 28 Μαΐου 2021, κατέκτησε την Αδριατική Λίγκα, νικώντας στη σειρά των τελικών την Μπούντουτσνοστ 3-2.Στις 12 Ιουλίου 2021, υπέγραψε μονοετές συμβόλαιο με την τούρκικη ομάδα Μπαχτσεσεχίρ. Όσον αφορά τις ευρωπαϊκές διοργανώσεις αγωνίστηκε στο FIBA Europe Cup, κατακτώντας μάλιστα το τρόπαιο αφού νίκησε στους διπλούς τελικούς με συνολικό σκορ 162-143 την Ρέτζιο Εμίλια. Την διετία 2021-23, είχε απολογισμό 6 πόντους και 4.3 ασίστ κατά μέσο όρο. Στις 12 Αυγούστου 2023, ανακοινώθηκε από την Α.Ε.Κ με συμβόλαιο έως το τέλος της αγωνιστικής περιόδου 2023-24. Ερυθρός Αστέρας Αδριατική Λίγκα: (2021) Πρωτάθλημα Σερβίας: (2021)Μπαχτσεσεχίρ Κολέζι FIBA Europe Cup: (2022) Ελληνικό All-Star Game: (2018) Προφίλ στο aba-liga.com Προφίλ στο championsleague.basketball Προφίλ Αρχειοθετήθηκε 2019-10-30 στο Wayback Machine. στο easycredit-bbl.de (Γερμανικά) Προφίλ στο esake.gr (Ελληνικά) Προφίλ στο eurobasket.com Προφίλ Αρχειοθετήθηκε 2019-01-01 στο Wayback Machine. στο legabasket.it (Ιταλικά)
Λαογραφικό Μουσείο Σαρακατσάνων Σερρών

Το Λαογραφικό Μουσείο Σαρακατσάνων είναι μουσείο για την ιστορία και τον πολιτισμό των Σαρακατσάνων. Το μουσείο ιδρύθηκε το 1979 στην πόλη των Σερρών της Κεντρικής Μακεδονίας και από το 1997 στεγάζεται σε ειδικά διαμορφωμένο κτίριο.

 Στο ισόγειο εκτίθενται ανακατασκευές των παραδοσιακών κατοικιών, των λεγόμενων Τσιατούρων. Οι Σαρακατσάνοι είναι ένας νομαδικός λαός που ζούσε σε καλύβες από πλεγμένα καλάμια ή χόρτα κατά τη διάρκεια των μεταναστεύσεών του. Οι καλύβες που εκτίθενται χρονολογούνται από την περίοδο του μεσοπολέμου. Η κύρια ενασχόληση των Σαρακατσάνων εκείνη την εποχή ήταν η παραγωγή τυριών και υλικών ένδυσης. Στον πρώτο όροφο, εκτίθενται εργαλεία και εξοπλισμός ύφανσης, επιτρέποντας στους επισκέπτες να παρακολουθήσουν ολόκληρη τη διαδικασία παραγωγής από την κλώση μέχρι τα τελικά υφάσματα. Εκτός από τα ρούχα, εκτίθενται επίσης ειδικά καλύμματα κρεβατιού, οι φλοκάτες. Σε άλλες προθήκες παρουσιάζονται οι παραδοσιακές ενδυμασίες των Σαρακατσάνων. Από το 1998, το μουσείο προσφέρει ένα δίωρο πρόγραμμα διδασκαλίας για μαθητές δημοτικών σχολείων. Τα παιδιά μαθαίνουν πώς οι Σαρακατσάνοι ύφαιναν, έπλεκαν και ζούσαν στις καλύβες. Το μουσείο στεγάζει επίσης μια συλλογή ιστορικών φωτογραφιών ολόκληρου του ελληνικού χώρου κατά την περίοδο 1906-1950 και μια συλλογή ηχογραφήσεων παραδοσιακών τραγουδιών και μουσικής. Επίσημη ιστοσελίδα.
Βαλτέτσι

Το Βαλτέτσι αποτελεί έναν από τους πιο ορεινούς οικισμούς της Αρκαδίας και έχει χαρακτηριστεί παραδοσιακός οικισμός. Ανήκει στη Δημοτική ενότητα Βαλτετσίου του Δήμου Τρίπολης. Είναι ένα ορεινό χωριό της πρώην επαρχίας Μαντινείας, του νομού Αρκαδίας, πολύ γνωστό για τις δύο μάχες που πραγματοποιήθηκαν εδώ την πρώτη χρονιά της ελληνικής επανάστασης όπου και η δεύτερη έκρινε την πολιορκία της Τριπολιτσάς.Σύμφωνα με την απογραφή του 2001 έχει 170 κατοίκους ενώ το 2011 είχε 75 κατοίκους.

 Είναι χτισμένο σε υψόμετρο 1.050 μέτρων εντός χαράδρας, στις νότιες πλαγιές του όρους Μαίναλο, έχοντας μόνο δύο περάσματα - διαβάσεις, ένα προς ΝΑ και ένα προς ΒΑ. Βρίσκεται δυτικά της Τρίπολης, σε απόσταση 12 χιλιομέτρων. Η θέση του είναι σε ένα μικρό οροπέδιο ανάμεσα σε τέσσερις λόφους: Χωματοβούνι, Μύλοι, Νταβρουλέικα και Κούκοι. Σε αυτούς τους λόφους ταμπουρώθηκαν οι 'Ελληνες αγωνιστές κατά την μάχη του Βαλτετσίου που έλαβε χώρα στις 12-13 Μαίου 1821.Η πλατεία του χωριού, γεμάτη με πλατάνια, φιλοξενεί το μνημείο αυτών των στιγμών και ανδριάντες του Κολοκοτρώνη και του Νικηταρά. Η εκκλησιά του χωριού έγινε με επιστασία του Γέρου του Μοριά και έχει αρχιτεκτονικά μέλη από τον αρχαίο ναό της Αθηνάς Σωτήρος. Είναι αφιερωμένη στη Θεοτόκο. Υπάρχει επίσης Λαογραφικό Μουσείο στο οποίο εκτίθενται αντικείμενα από την καθημερινή ζωή των Βαλτετσιωτών όπως παραδοσιακές στολές και εργαλεία της αγροτικής και ποιμενικής ζωής.Το Βαλτέτσι είναι μια καθαρά ποιμενική κοινότητα. Τα παλιότερα χρόνια οι κάτοικοι ξεκαλοκαίριαζαν εδώ και το χειμώνα κατέβαιναν στα πιο πεδινά, κυρίως στην περιοχή της Ερμιόνης , του Γαλατά και του Πόρου. Οπότε υπήρχε και το παράδοξο τα παιδιά να πηγαίνουν στο σχολείο το καλοκαίρι και να κάνουν διακοπές το χειμώνα. Ο τόπος κατοικήθηκε γύρω στο 1600-1650 ξανά, γιατί και στην αρχαιότητα ήταν κατοικημένος. Στην περιοχή έχει βρεθεί χάλκινο ειδώλειο οπλοφόρου πολεμιστή της γεωμετρικής περιόδου.Το Βαλτέτσι είναι γνωστό για τη συμμετοχή των κατοίκων του στον Αγώνα του 1821. Έμεινε ιστορικό από τις δύο συγκρούσεις μεταξύ Ελλήνων και Τούρκων που έγιναν στις 25 Απριλίου και στις 12-13 Μαΐου του 1821. Η νίκη των Ελλήνων προετοίμασε την άλωση της Τρίπολης. Μάχη του Βαλτετσίου Μάχη του Βαλτετσίου(1944) Βαλτέτσι Αρκαδίας Ιστοσελίδα traveltripolis, Δήμου Τρίπολης
Ράινχολντ Χάιλ

Ο Ράινχολντ Χάιλ (γερμ. Reinhold Heil, γεν. 1954) είναι γερμανός μουσικός και συνθετης του κινηματογράφου και της τηλεόρασης. Ζει στο Λος Άντζελες. Έγινε για τις τις ταινίες "Τρέξε, Λόλα Τρέξε και το "Cloud Atlas".

 Berlin Station (Epix) (2016) Deutschland 83 (Sundance TV) (2015) Legends (TNT) (2014) Helix (Syfy) (2014) I, Frankenstein (2014) Haunt (2013) Cloud Atlas (Nominated for Golden Globe Award for Best Original Score) (2012) Awake (NBC) (2012) Locke & Key (TV Pilot, Fox) (2011) 6 giorni sulla Terra (2011) Killer Elite (2011) Three (2010) Tomorrow When the War Began (2010) The International (2009) Perfume: The Story of a Murderer (Nominated for Saturn Award for Best Music and German Film Awards, Film Award in Gold for Best Film Score) (2006) John From Cincinnati (HBO) (2007) Anamorph (2007) Blood and Chocolate (2007) Deadwood (HBO) (2006) Paris, je t'aime (2006) Land of the Dead (2005) The Cave (2005) Sophie Scholl: The Final Days (2005) Iron Jawed Angels (HBO) (2004) Without A Trace (CBS) (2002) One Hour Photo (Nominated for Saturn Award for Best Music) (2002) The Princess and the Warrior (2000) Run Lola Run (Nominated for Chicago Film Critics Association award for Best Original Score) (1999) Winter Sleepers (1997)
Πίτερ Ρόμπινσον

Ο Πίτερ Ρόμπινσον (Peter David Robinson) είναι Βρετανός πολιτικός και επικεφαλής του Δημοκρατικού Ενωτικού Κόμματος (DUP) της Βόρειας Ιρλανδίας. Είναι επίσης Υπουργός αρμόδιος για οικονομικά ζητήματα και θέματα προσωπικού.

 Γεννήθηκε στις 29 Δεκεμβρίου του 1948 στο Μπέλφαστ και φοίτησε σε σχολεία στο Κρεγκάου, στο Αναντέιλ και του Μπέλφαστ. Ολοκλήρωσε τις σπουδές του στο Κολέγιο Κάσλριγκ και στη συνέχεια εργάστηκε ως κτηματομεσίτης. Εξελέγη βουλευτής το 1979 στην εκλογική περιφέρεια του Ανατολικού Μπέλφαστ. Το 1998 εξελέγη μέλος της Συνέλευσης της Βορείου Ιρλανδίας (MLA). Έγινε πρόεδρος του DUP εκλεγόμενος χωρίς αντίπαλο στις 17 Απριλίου του 2008.Στις 5 Ιουνίου του 2008 έγινε πρώτος Υπουργός Βορείου Ιρλανδιας, έπειτα από την παραίτηση του Ίαν Πέσλεϊ στις 31 Μαΐου του 2008 . Στις 10 Ιανουαρίου 2010, ανακοίνωσε πως αποχωρεί προσωρινά από την θέση, για ένα διάστημα έξι εβδομάδων. Αιτία ήταν ένα ερωτικό σκάνδαλο στο οποίο εμπλεκόταν η σύζυγός του, Άιρις Ρόμπινσον. Την θέση του ανέλαβε προσωρινά η Αρλίν Φόστερ. Στην έρευνα που ακολούθησε, καθώς στο σκάνδαλο η σύζυγός του κατηγορούταν για κατάχρηση δημοσίου χρήματος ύπερ ενός νεαρού άνδρα με τον οποίο είχε μία εξωσυζυγική σχέση, ο Πίτερ Ρόμπινσον κρίθηκε αθώος και επέστρεψε στην θέση του στις 3 Φεβρουαρίου 2010. Ο Πίτερ Ρόμπινσον παραιτήθηκε στις 10 Σεπτεμβρίου 2015 ύστερα από την πολιτική κρίση που ξέσπασε μετά τη δολοφονία του πρώην μέλους του Προσωρινού Ιρλανδικού Δημοκρατικού Στρατού Κέβιν ΜακΓκάιγκαν. Τον διαδέχτηκε στη θέση του Πρώτου Υπουργού της Βόρειας Ιρλανδίας η Αρλίν Φόστερ.
Κάμπος Νάξου

Ο Κάμπος είναι παράκτιος οικισμός της βορειανατολικής Νάξου με 31 κατοίκους (απογραφή 2011). Διοικητικά υπάγεται στην Τοπική Κοινότητα Κορωνίδος, η οποία υπάγεται στη Δημοτική Ενότητα Δρυμαλίας που υπάγεται στο Δήμο Νάξου και Μικρών Κυκλάδων.

 Το 1981, στην απογραφή αναγνωρίζεται ο οικισμός και προσαρτάται στην κοινότητα Κορωνίδος με έδρα τον οικισμό της Κορωνίδας. Το 1997, με την εφαρμογή του προγράμματος Καποδίστριας (νόμος 2539/97), η κοινότητα της Κορωνίδας καταργείται και ο οικισμός Κάμπος προσαρτάται στο Δήμο Δρυμαλίας με έδρα τον οικισμό του Χαλκείου. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Κορωνίδας, του Δήμου Δρυμαλίας, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους. Το 2010, με την εφαρμογή του προγραμματος Καλλικράτης (νόμος 3852/2010), καταργείται ο Δήμος Δρυμαλίας και ο οικισμός Κάμπος προσαρτάται στο νεοσύστατο δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αγιά ( 31 κ.), Απόλλωνα ( 129 κ.), Κορωνίδα (Κωμιακή 279 κ.), Μυρίση (55 κ.), Ταξιάρχη ( 22 κ.), Φαρακλό ( 5 κ.) και Χίλια Βρύση ( 42 κ.) την τοπική κοινότητα Κορωνίδος ( 594 κ.). Η τ.κ. Κορωνίδος υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Μουμπάρακ Μουσταφά

Ο Μουμπάρακ Μουσταφά (αραβικά: مبارك مصطفى, γεννήθηκε 30 Μαρτίου 1973) είναι Καταριανός πρώην ποδοσφαιριστής, από τους κορυφαίους στην ιστορία του αθλήματος στη χώρα του. Παραμένει πρώτος σκόρερ της Εθνικής Κατάρ με 41 γκολ.

 Αλ Αραμπί Πρωτάθλημα Κατάρ (5) : 1991, 1993, 1994, 1996, 1997 Κύπελλο του Διαδόχου του Κατάρ : 1997 Κύπελλο Εμίρη του Κατάρ : 1993Αλ Κορ Κύπελλο του Διαδόχου του Κατάρ : 2005Ατομικές διακρίσεις Πρώτος σκόρερ του πρωταθλήματος Κατάρ (3) : 1992, 1993, 1997 Πρώτος σκόρερ του Κυπέλλου του Κόλπου : 1992 Καλύτερος παίκτης του Κυπέλλου του Κολπου : 1992 Αραβική Χρυσή Μπάλα : 1992 Αραβική Χρυσό Παπούτσι : 1993 Άραβας παίκτης της χρονιάς: 1993 Πολυτιμότερος παίκτης Αραβικού Κυπέλλου : 1998 Βραβείο ιδανικού παίκτη της Διεθνούς Ολυμπιακής Επιτροπής : 2009
Κάτω Πορόια Σερρών

Τα Κάτω Πορόια είναι οικισμός του Νομού Σερρών, που ανήκει στον Δήμο Σιντικής. Σύμφωνα με την απογραφή του 2011 έχουν πληθυσμό 424 κατοίκων, ενώ είναι χτισμένα στο όρος Κερκίνη, σε υψόμετρο 278 μέτρων.

 Το χωριό αναφέρεται ως Πόρροι στη "Γεωγραφία" του Στράβωνα ενώ οι πιο πρόσφατοι κάτοικοι του είναι πρόσφυγες του Πόντου, της Ανατολικής Ρωμυλίας και της Μικράς Ασίας . Στην πλειονότητα τους οι κάτοικοι είναι γεωργοί και κτηνοτρόφο,πιστοί στις παραδόσεις τους και πολύ φιλόξενοι. Προστάτης Άγιος του χωριού ο Ιωάννης ο Πρόδρομος του οποίου την αποκεφάλιση γιορτάζει το χωριό στις 29 Αυγούστου. Η Λίμνη Κερκίνη, ένα από τα σημαντικότερα καταφύγια πτηνών στην Ελλάδα, βρίσκεται στα 14χλμ., ενώ η πόλη των Σερρών είναι 65χλμ. μακριά και η πόλη της Θεσσαλονίκης 98χλμ. Στον οικισμό υπάρχει Γυμνασιο και Λύκειο. Η ανέγερση του ξεκίνησε στα τέλη της δεκαετίας του ’60 ενώ υποδέχθηκε τους πρώτους του μαθητές ως εξατάξιο Γυμνάσιο το 1970 με μαθητικό δυναμικό περίπου 300 άτομα. Μαθητές εκείνης της εποχής χαρακτηριστικά αναφέρουν πως “επρόκειτο για ένα πολύ καλό και άρτια εξοπλισμένο σχολείο για τα δεδομένα της εποχής καθώς εκτός από τις μεγάλες αίθουσες του είχε αμφιθεατρική αίθουσα εκδηλώσεων, εργαστήριο φυσικών επιστημών και γυμναστήριο”. Από το 1976 και έπειτα στο κτήριο συστεγάζονται το Γυμνάσιο και το Λύκειο Κάτω Ποροΐων. Σήμερα το λύκειο, τοποθετημένο στους πρόποδες του Μπέλλες(ορ. Κερκίνη), έχοντας απέναντι τα Κρούσια (ορ. Δύσωρο – Μαυροβούνιο) και κοντά στον πολύ γνωστό και σημαντικό υγρότοπο της λίμνης Κερκίνης εξακολουθεί να είναι και το μοναδικό γενικό λύκειο του πρώην δήμου Κερκίνης. Το μαθητικό δυναμικό του που προέρχεται από τα 17 χωριά του πρώην δήμου ανέρχεται περίπου στα 100 άτομα την τελευταία δεκαετία. Στο χωριό στεγάζεται επίσης και το αστυνομικό τμήμα της περιοχής. Γεννήθηκαν στα Κάτω ΠορόιαΘέμης Ιακωβίδης, Έλληνας τραγουδιστής Στέφανος Καγιάνου, Έλληνας πράκτορας Μακεδονομάχος (Γ' τάξεως) Θεόφιλος Λεονταρίδης, Έλληνας πολιτικόςΚατάγονται από τα Κάτω ΠορόιαΑριστοτέλης Καρασαλίδης, Έλληνας ποδοσφαιριστής Διονύσης Ψωμιάδης, Έλληνας πολιτικός, πρώην αντιπεριφερειάρχης κεντρικής Μακεδονίας Παναγιώτης Ψωμιάδης, Έλληνας πολιτικός, πρώην περιφερειάρχης κεντρικής Μακεδονίας, νομάρχης Θεσσαλονίκης και βουλευτής 2. http://lykeioporoion.gr/
Ιερός Ναός Αγίων Ασωμάτων Θησείου

Ο Ιερός Ναός Αγίων Ασωμάτων είναι κτίσμα της βυζαντινής εποχής και βρίσκεται στην Αθήνα, σε μικρή απόσταση από το Θησείο, στην οδό Ερμού και στην ομώνυμη πλατεία (Πλατεία Αγίων Ασωμάτων).

 Ο μικρός σε διαστάσεις ναός των Αγίων Ασωμάτων, αν και λείπουν σαφείς χρονολογικές αναφορές, οι ειδικοί εκτιμούν ότι χτίσθηκε στο δεύτερο μισό του 11ου αι. ή στον 12ο αι. Στο πέρασμα των αιώνων δέχθηκε πολλές μετατροπές, ιδιαίτερα κατά τον 19ο και 20ο αι. με αποτέλεσμα να αλλοιωθεί η αρχική μορφή του.Το 1959-1960 έγιναν εργασίες αποκατάστασης και επαναφοράς του στην αρχική μορφή. Σήμερα βρίσκεται περίπου δύο μέτρα κάτω από το επίπεδο του δρόμου. Πρόκειται για σταυροειδή ναό εγγεγραμμένο μεαθηναϊκό τρούλο, ο οποίος στηρίζεται σε τέσσερις κίονες και αποτελεί αντιπροσωπευτικό δείγμα της Αθηναϊκής σχολής ναοδομίας εκείνης της περιόδου. Τα χαμηλότερα τμήματα των πλευρικών τοίχων σχηματίζονται από μεγάλες πέτρες, τοποθετημένες σε σχήμα σταυρού, χαρακτηριστικό πολλών ναών αυτής της εποχής.Τις όψεις του διακοσμούσε ζωφόρος από πήλινα πλακίδια με ανάγλυφη διακόσμηση παλαιάς αραβικής γραφής (κουφικής), δύο από τα οποία είναι εντοιχισμένα στη δυτική όψη του ναού. Ισλαμικής έμπνευσης είναι και η πεταλοειδής αψίδα πάνω από τη βόρεια είσοδο. Πρόκειται για διακοσμητικά στοιχεία που μιμούνται ανατολίτικα πρότυπα και ίσως συνδέονται με την παρουσία μικρής κοινότητας Αράβων εμπόρων στην Αθήνα. Αναστηλώθηκε το 1960, οπότε αφαιρέθηκαν οι μεταγενέστερες προσθήκες και αποκαταστάθηκε στην αρχική του μορφή. Κατά τη διάρκεια των εργασιών αποκατάστασης αποκαλύφθηκαν φθαρμένες τοιχογραφίες μεταγενέστερης εποχής, πιθανόν υστεροβυζαντινών χρόνων, και στην Αγία Τράπεζα βρέθηκε μια αργυρή θήκη με ιερά λείψανα αγνώστου αγίου. Ο ναός Αγίων Ασωμάτων λειτουργεί ως ενοριακός ναός εξυπηρετώντας τις λατρευτικές ανάγκες των ορθόδοξων χριστιανών της περιοχής και ανήκει στην Ιερά Αρχιεπισκοπή Αθηνών της Ορθόδοξης Εκκλησίας. Εορτάζει στις 8 Νοεμβρίου ημέρα κατά την οποία η Ορθόδοξη Εκκλησία τιμά τις αγγελικές δυνάμεις. Σοφοκλής Γ. Δημητρακόπουλος, Εκκλησίες και Μοναστήρια των Αθηνών, έκδοση "ΑΛΛΗΛΕΓΓΥΗ", Αθήνα 2006, σελ. 116-118. Ευστάθιος Γ. ΣΤΙΚΑΣ, Ο ναός των Αγίων Ασωμάτων «Θησείου», Δελτίον Χριστιανικής Αρχαιολογικής Εταιρείας, 19|1960, 115-126 Άγιοι Ασώματοι Θησείου, Ιερά Αρχιεπισκοπή Αθηνών Υπουργείο Πολιτισμού, Ναός Αγίων Ασωμάτων, Αθήνα Αρχειοθετήθηκε 2016-03-04 στο Wayback Machine. Βυζαντινή Αθήνα, Άγιοι Ασώματοι Θησείου Άγιοι Ασώματοι Θησείου (βίντεο) Η σελίδα του ναού Αγίων Ασωμάτων στο Facebook
Star Wars: Ο Πόλεμος των Κλώνων (ταινία)

Star Wars: Ο Πόλεμος των Κλώνων (πρωτότυπος τίτλος: Star Wars: The Clone Wars) είναι ο τίτλος αμερικανικής ταινίας κινουμένων σχεδίων δημιουργημένη ολόκληρη στον υπολογιστή, είδους επιστημονικής φαντασίας και σε σκηνοθεσία του Ντέιβ Φιλόνι. Είναι η πρώτη ταινία κινουμένων σχεδίων της σειράς Ο Πόλεμος των Άστρων που κυκλοφόρησε στους κινηματογράφους. Η ταινία αυτή χρονικά εκτυλίσσεται μεταξύ του δευτέρου επεισοδίου, Η Επίθεση των Κλώνων και του τρίτου επεισοδίου, Η Εκδίκηση των Σιθ, και συγκεκριμένα κατά την διάρκεια του Πολέμου των Κλώνων. Στην ταινία αυτήν, ο Άνακιν Σκαϊγουώκερ αναλαμβάνει ως μαθήτρια την Ασόκα Τάνο, και μαζί αναλαμβάνουν μια επικίνδυνη αποστολή: να βρουν τον απαχθέντα από τους Αυτονομιστές γιο του Τζάμπα Χατ και να του τον παραδώσουν. Εν τω μεταξύ ο Όμπι-Ουάν Κενόμπι και ο Γιόντα θα ηγηθούν ενός στρατού με στόχο να προστατέψουν τον γαλαξία από τους Αυτονομιστές. Η ταινία κυκλοφόρησε στις 10 Οκτωβρίου 2008. Έλαβε αρνητικές κυρίως κριτικές και παρότι απέφερε μόνο 60 εκατομμύρια δολάρια παγκοσμίως, θεωρήθηκε ότι είναι μια εισπρακτική επιτυχία. Η ταινία αυτή ήταν και μια εισαγωγή στην ομότιτλη τηλεοπτική σειρά του Star Wars, η οποία έκανε πρεμιέρα στις 3 Οκτωβρίου του 2008 στις ΗΠΑ.

 Η Γαλαξιακή Δημοκρατία βρίσκεται σε αναταραχή. Ο Πόλεμος των Κλώνων συνεχίζεται αδιάκοπα σε όλα τα μέρη του γαλαξία. Ο πρώην Τζεντάι Κόμης Ντούκου, ηγέτης ενός Αυτονομιστικού κινήματος εναντίον της Δημοκρατίας, απαγάγει τον Ρότα Χατ, τον γιο του Τζάμπα Χατ με στόχο να κατηγορήσει τους Τζεντάι και την Γαλαξιακή Δημοκρατία στον Τζάμπα Χατ ως απαγωγείς του παιδιού του. Και αυτό το θέλει διότι έτσι δεν θα δώσει την άδεια στους Τζεντάι να χρησιμοποιήσουν τον πλανήτη Τατουίν ως βάση για την μεταφορά προμηθειών και όπλων και να πάρει αυτός και το κίνημα των Αυτονομιστών την άδεια για να χρησιμοποιήσουν τον πλανήτη. Έτσι ο Άνακιν Σκαϊγουώκερ μαζί με την νέα του μαθήτρια, την Ασόκα Τάνο, θα ξεκινήσουν ένα ταξίδι με στόχο να εντοπίσουν το παιδί του Τζάμπα και να τον πάνε πίσω στον Τατουίν σώο και ασφαλή. Ματ Λάντερ στο ρόλο του Άνακιν Σκαϊγουώκερ Άσλεϊ Εκστάιν στο ρόλο της Ασόκα Τάνο Τζέιμς Άρνολντ Τέιλορ στο ρόλο του Όμπι-Ουάν Κενόμπι και του 4A-7 Τομ Κέιν στο ρόλο του Γιόντα, του Αφηγητή και του Ναυάρχου Γιουλαρέν Κρίστοφερ Λι στο ρόλο του Κόμη Ντούκου/Νταρθ Ταϊράννους Ντι Μπράντλεϊ Μπάκερ στο ρόλο του Καπετάνιου Rex, του Διοικητή Cody και άλλων κλώνων στρατιωτών Σάμιουελ Λ. Τζάκσον στο ρόλο του Μέις Γουίντου Νίκα Φούτερμαν στο ρόλο της Ασάζ Βέντρες και του TC-70 Άντονι Ντάνιελς στο ρόλο του C-3PO Ίαν Αμπερκρόμπι στο ρόλο του Πάλπατιν/Νταρθ Σίντιους Κάθριν Τέιμπερ στο ρόλο της Πάντμε Αμιντάλα Κόρεΐ Μπάρτον στο ρόλο του Γουόρμ Λόουθσομ και του Ζίρο Χατ Ντέιβιντ Ακόρντ στο ρόλο του Ρότα Χάτλετ Κέβιν Μάικλ Ρίτσαρντσον στο ρόλο του Τζάμπα Χατ StarWars.com - Επίσημη ιστοσελίδα Ο Πόλεμος των Κλώνων στο imdb.com Πόλεμος των Κλώνων στο cine.gr Wookieepedia
Σίμος Αιτωλοακαρνανίας

Ο Σίμος ή η Σίμου, είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 840 μέτρων. Σύμφωνα με την εφαρμογή του προγράμματος Καλλικράτης, μαζί με τον Κάμπο και το Παλαιοχώρι συναποτελούν την Τοπική Κοινότητα Σίμου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 65 κάτοικοι.

 Ο Σίμος είναι κτισμένος στις νοτιοδυτικές πλαγιές του όρους Καλπάκι, ανάμεσα στα χωριά Κάμπος, Παλαιοχώρι, Ποκίστα. Βρίσκεται βόρεια της Ναυπάκτου σε απόσταση 29 χλμ.. Το χωριό υπάρχει από τους βυζαντινούς χρόνους και το όνομά του μάλλον προέρχεται από φεουδάρχη της περιόδου αυτής. Οι κάτοικοι το αποκαλούν Σίμου και έτσι το αναφέρει ο Γάλλος περιηγητής Φρανσουά Πουκεβίλ, την περίοδο της τουρκοκρατίας, μεταξύ των χωριών της περιοχής των Κραβάρων με πληθυσμό 40 οικογένειες. Απογραφές πληθυσμού Ο Σίμος φημιζόταν για τους μαστόρους του γι΄ αυτό και έχει πολλά παραδοσιακά κτίρια, μερικά από τα οποία έχουν χαρακτηριστεί νεώτερα μνημεία: το κτίριο του Δημοτικού Σχολείου, που κτίστηκε το 1900 με δαπάνη του κληροδοτήματος Ανδρέα Συγγρού. το Κοινοτικό κατάστημα, ένα παραδοσιακό τριώροφο κτίριο του 1900 που κτίστηκε κατοικία, εμπορικό κατάστημα και δημαρχείο. ο Ιερός Ναός Γενεσίου Θεοτόκου, χαρακτηριστικό δείγμα της μεταβυζαντινής εκκλησιαστικής αρχιτεκτονικής της ορεινής Ναυπακτίας με τρίκλιτη βασιλική ηπειρωτικού τύπου και χαρακτηριστικό καμπαναριό. το πέτρινο γεφύρι «Πόριαρη» που συνδέει τον Κάμπο με τα Στύλια και βρίσκεται στον χείμαρρο Πόριαρη, παραπόταμο του Ευήνου.Αξιόλογα κτίσματα θεωρούνται το "αρχοντικό των Ξυδαίων", οικογένειας στρατιωτικών και πολιτικών από την οποία προερχόταν ο οπλαρχηγός και αγωνιστής του 1821 Θύμιος Ξύδης που σκοτώθηκε στη μάχη στο Κρεμμύδι της Πυλίας, ο ανακαινισμένος μύλος του "Γιαννιά Μπουλέ", η πέτρινη βρύση “Λιονταράκι” στο κέντρο του χωριού, η τοξωτή μεγάλη πέτρινη βρύση με ανάγλυφη κεφαλή λιονταριού και η "Τρανή Βρύση" στην έξοδο του χωριού. Σίμου Αρχειοθετήθηκε 2017-10-21 στο Wayback Machine. από το http://www.nafpaktos.gr Διαδρομή στην κοιλάδα Πόριαρη από το http://www.agro-tour.net Γρηγόρης Β. Σκαφίδας, Σίμου Ναυπακτίας. Ιστορία και παράδοση, Αθήνα 2018.
Σχέσεις Κύπρου και Σερβίας

Οι σχέσεις Κύπρου και Σερβίας θεωρούνται ισχυρές, λόγω των κοινών Ευρωπαϊκών πολιτικών και την θέση της Ορθοδοξίας ως κύρια θρησκεία. Η Κύπρος υποστήριζε τη Σερβία στις προσπάθειές της να ενταχθεί στην Ευρωπαϊκή Ένωση. Ομοίως, η Σερβία υποστηρίζει μια ενωμένη Κύπρο μετά την τουρκική εισβολή το 1974 και υποστηρίζει μια βιώσιμη λύση για το Κυπριακό ζήτημα. Σήμερα, η Σερβία και η Κύπρος συνεργάζονται στην εξωτερική πολιτική, την οικονομία, σε στρατιωτικά θέματα και τον πολιτισμό.

 Η Κύπρος είναι ένα από τα πέντε μέλη της Ευρωπαϊκής Ένωσης που δεν αναγνωρίζουν την ανεξαρτησία του Κοσσυφοπεδίου. Κατά τη διάρκεια της προεδρίας της ΕΕ η Κύπρος δεν άλλαξε την πολιτική της προς το Κοσσυφοπέδιο και συνέχισε να υποστηρίζει τη Σερβία στην πορεία για την Ευρωπαϊκή ολοκλήρωση της. Ο Υπουργός Εμπορίου εκτιμά ότι η Σερβία πρέπει να πάρει περισσότερο χρόνο για την εκπλήρωση των προϋποθέσεων του Ευρωπαϊκού Συμβουλίου και της Επιτροπής για την έναρξη των ενταξιακών διαπραγματεύσεων. Αν πληρούνται οι προϋποθέσεις αυτές η Κύπρος θα συνεχίσει να στηρίζει τη Σερβία. Η Κύπρος υποστήριζε το Υπουργείο Εξωτερικών στο Βελιγράδι ώστε να αρχίσει συνομιλίες για την προσχώρηση στην ΕΕ από τον Δεκέμβριο του 2012. Σε μια επίσημη επίσκεψη στο Βελιγράδι, η Υπουργός Εξωτερικών της Κύπρου Ερατώ Κοζάκου Μαρκουλλή υπογράμμισε ότι προτεραιότητα της κυπριακής προεδρίας είναι η διεύρυνση της ένωσης, συμπεριλαμβανομένης και της περιοχής των Δυτικών Βαλκανίων και τη Σερβία. Η Κυπριακή Ορθόδοξη Εκκλησία έχει άριστες σχέσεις με τη Σερβική Ορθόδοξη Εκκλησία, συμπεριλαμβανομένης της απόκτησης και παράδοσης ανθρωπιστικής βοήθειας προς τη Σερβία κατά τη διάρκεια των πολέμων. Ωστόσο οι σχέσεις αυτές έχουν επεκταθεί και στο σερβικό κράτος. Όσον αφορά το τελευταίο, η Εκκλησία της Κύπρου έχει υποστηρίξει τις "σερβικές θέσεις ακόμη και για το θέμα της απόσχισης του Μαυροβουνίου από την Ομοσπονδία", , καθώς και τη θέση της Σερβίας για το Κοσσυφοπέδιο. Ομοίως, η Σερβική Ορθόδοξη Εκκλησία έχει στηρίξει τις κυπριακές εθνικές θέσεις για την Κύπρο. Όπως και οι άλλες ορθόδοξες εκκλησίες, η Εκκλησία της Κύπρου δεν αναγνωρίζει την αυτοαποκαλούμενης αυτοκεφαλία της Σλαβομακεδονικής Ορθόδοξης Εκκλησίας και την θεωρεί μέρος της Σερβικής Ορθόδοξης Εκκλησίας. Κάθε χρόνο, ο Κυπροσερβικός Επιχειρηματικός Σύνδεσμος διεξάγει φόρουμ στη Λευκωσία και το Βελιγράδι. Ο κύριος στόχος του Συλλόγου είναι να παρέχει αποτελεσματική και πρακτική βοήθεια με συμμετοχή και ενίσχυση των οικονομικών και εμπορικών σχέσεων μεταξύ της Κύπρου και της Σερβίας. Ένας άλλος σκοπός του Συλλόγου είναι η διοργάνωση διαφόρων εκδηλώσεων όπως συνέδρια και σεμινάρια στην Κύπρο και Σερβία, όπου επιχειρηματικές αντιπροσωπείες από τις δύο χώρες μπορούν να παρακολουθούν και να ενημερώνονται σχετικά με τις υφιστάμενες επιχειρηματικές ευκαιρίες από ιδιώτες. Υπουργείο Εξωτερικών (Σερβία) Ένταξη της Σερβίας στην Ευρωπαϊκή Ένωση Κύπρος
Έγκωμη Αμμοχώστου

Η Έγκωμη είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου, με την ομομασία Τούζλα.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Engomi». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Εθνική Βιβλιοθήκη της Μογγολίας

Η Εθνική Βιβλιοθήκη της Μογγολίας (μογγολικά: Монгол Улсын Үндэсний Номын Сан) είναι δημόσια βιβλιοθήκη που βρίσκεται στην πρωτεύουσα της Μογγολίας, Ουλάν Μπατόρ. Είναι κρατικό ίδρυμα που υπάγεται στο Υπουργείο Παιδείας, Πολιτισμού, Επιστημών και Αθλητισμού της Μογγολίας. Από τις αρχές του 2018, επικεφαλής της Εθνικής Βιβλιοθήκης είναι ο Μπ. Ιτσινχορλόο.

 Η Εθνική Βιβλιοθήκη ιδρύθηκε στις 19 Νοεμβρίου 1921, όταν - τέσσερις μήνες μετά την επανάσταση του 1921 και την ανεξαρτησία της Μογγολίας - εκδόθηκε διάταγμα για την ίδρυση του Ινστιτούτου Χειρογράφων και συλλογή από σούτρα με σκοπό τη διατήρηση του εθνικού πολιτισμού και τη δημιουργία της πρώτης θέσης βιβλιοθηκάριου στο ίδρυμα.Με τη βοήθεια του προκατόχου της σημερινής Μογγολικής Ακαδημίας Επιστημών, δημιουργήθηκε η πρώτη βιβλιοθήκη, με συλλογή 2.000 βιβλία. Τα καθήκοντα της βιβλιοθήκης περιλάμβαναν τη συλλογή και τη μετάφραση υλικού σχετικά με την ιστορία και τον πολιτισμό της χώρας. Το 1940, η βιβλιοθήκη χαρακτηρίστηκε κρατική βιβλιοθήκη και ψηφίστηκε σχετικός νόμος. Ταυτόχρονα, ο προϋπολογισμός και το προσωπικό της βιβλιοθήκης αυξήθηκαν. Το 1951 κατασκευάστηκε ειδικό κτίριο για την Κρατική Βιβλιοθήκη όπου μεταφέρθηκε η βιβλιοθήκη. Παράδειγμα της μεγάλης επιρροής του κομμουνισμού και της Σοβιετικής Ένωσης ήταν το άγαλμα του Στάλιν μπροστά από το κτίριο, το οποίο αφαιρέθηκε το 1990. Το 1991, η βιβλιοθήκη εντάχθηκε στη Διεθνή Ομοσπονδία Ενώσεων Βιβλιοθηκών (IFLA). Το καθεστώς της Εθνικής Κεντρικής Βιβλιοθήκης παραχωρήθηκε στη Μογγολική Κυβέρνηση με τον Νόμο Νο. 23 του 1994. Το καθεστώς της Εθνικής Βιβλιοθήκης της Μογγολίας βασίζεται στο διάταγμα της μογγολικής κυβέρνησης αριθ. 196 (2004). Στη Βιβλιοθήκη ανατέθηκε η ευθύνη για την αποθήκευση και τη διατήρηση της εθνικής λογοτεχνικής κληρονομιάς, την παροχή επαγγελματικής μεθοδολογικής υποστήριξης στις δημόσιες βιβλιοθήκες και τη δημιουργία συλλογής ξένων βιβλίων και περιοδικών που εκδίδονται στη Μογγολία και σημαντικών ξένων βιβλίων και περιοδικών για κοινή χρήση από τις βιβλιοθήκες. Από τα περίπου 3 εκατομμύρια βιβλία και εκδόσεις στη συλλογή της Βιβλιοθήκης, το 1 εκατομμύριο είναι σπάνια και πολύτιμα βιβλία, σούτρα και χειρόγραφα, μεταξύ των οποίων αντίγραφα και πολλά βουδιστικά κείμενα.Παρά τη σημασία της βιβλιοθήκης για τον πολιτισμό και την ιστορία της Μογγολίας, πολλά κείμενα είναι σε κακή κατάσταση και στεγάζονται σε ακατάλληλες συνθήκες. Επειδή πρόκειται για μια τεράστια συλλογή έργων και ο χώρος είναι περιορισμένος, μεγάλο μέρος της συλλογής στοιβάζεται χωρίς καταλογογράφηση στην αποθήκη της βιβλιοθήκης. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Μογγολία Ουλάν Μπατόρ Επίσημη ιστοσελίδα Mongolia: Preservation Challenges Confront Trove of Buddhist Texts
Απόδραση από τη Νέα Υόρκη (ταινία)

Το Απόδραση από τη Νέα Υόρκη (αγγλικά: Escape from New York‎) είναι αμερικανική περιπέτεια φαντασίας του 1981 του Τζον Κάρπεντερ σε σενάριο του ίδιου και του Νικ Κασλ. Πρωταγωνιστoύν οι Κερτ Ράσελ, Λι Βαν Κλιφ, Ντόναλντ Πλέζανς, Έρνεστ Μποργκνάιν, Άιζακ Χέιζ, Χάρι Ντιν Στάντον και Τομ Άτκινς.

 Το 1988 το Μανχάταν μετατράπηκε σε φυλακή υψίστης ασφαλείας, λόγω της κατακόρυφης αύξησης της εγκληματικότητας. Το 1997 όμως, το αεροπλάνο του προέδρου των ΗΠΑ πέφτει στην περιοχή εκείνη και ο ίδιος αιχμαλωτίζεται. Οι αρχές στέλνουν τον μέλλοντα κατάδικο Σνέικ Πλίσκεν (Κερτ Ράσελ) να σώσει τον πρόεδρο και να τον φέρει πίσω σώο και αβλαβή μέσα σε 24 ώρες, αλλιώς ο πρόεδρος θα χάσει μια πολύ σημαντική συνεδρίαση. Ο Σνέικ πρέπει να βρει τον πρόεδρο, να νικήσει τους απαγωγείς του και να τον βγάλει έξω από το Μανχάταν πριν λήξει ο χρόνος. Ένα σίκουελ της ταινίας με τον τίτλο Απόδραση από το Λος Άντζελες κυκλοφόρησε το 1996, αλλά δεν ήταν επιτυχημένο.
Θετικός και αρνητικός αθεϊσμός

Αρνητικός αθεϊσμός, (ή αδύναμος αθεϊσμός ή μαλακός αθεϊσμός), είναι κάθε είδους αθεϊσμόυ στο οποίο ο άνθρωπος δεν πιστεύει στην ύπαρξη κάποιας θεότητας αλλά δεν ισχυρίζεται ρητώς πως δεν υπάρχει καμιά θεότητα. Ο Θετικός αθεϊσμός (ή και δυνατός αθεϊσμός ή και σκληρός αθεϊσμός) πάλί το είδος του αθεϊσμού όπου προστίθεται καταφατικά ότι θεότητες δεν υπάρχουν.Οι όροι αρνητικός και θετικός αθεϊσμός χρησιμοποιήθηκαν από τον Antony Flew το 1976 και έχουν εμφανιστεί στο έργο του Τζορτζ Σμιθ και στα έργα του Μάικλ Μάρτιν από το 1990.

 Επειδή υπάρχει μεγάλο εύρος στο νόημα το οποίο λαμβάνει η λέξη θεός, είναι πιθανόν κάποιος να είναι θετικός/δυνατος αθεϊστής σε ορισμένους συγκεκριμένους όρους για τον θεό, ενώ να είναι αρνητικός/αδύνατος για άλλους. Για παράδειγμα, ο Θεός στον κλασσικό θεϊσμό, πολλές φορές θεωρείται παντοδύναμός, πανταχού παρον, πανάγαθος, ο οποίος ενδιαφέρται για τους ανθρώπους. Κάποιος μπορεί να είναι σίγουρος πως δεν υπάρχει μια τέτοια θεότητα, ωστόσο για άλλες θεότητες, να μην μπορεί να δηλώσει κατηγορηματικά ότι δεν υπάρχουν.Υπό την κατηγορία του αρνητικού αθεϊσμού, εντάσσονται οι αγνωστικιστές αθεϊστές. Ορισμένοι γνωστοί άθεοι όμως, όπως ο Ρίτσαρντ Ντόκινς αρνούνταουται τον όρο. Στο έργο του Η περί θεού Αυταπάτη, περιγράφει το φάσμα της πιθανότητας ύπαρξης του θεού, και κατατάσσει την πίστη των ανθρώπων από «πολύ ψηλή» και «πολύ χαμηλή» ως αγνωστικιστές και αφήνει τον όρο σκληρός αθεϊστής για όσους ισχυρίζονται πως δεν υπάρχει θεός.. Στον αρνητικό αθεϊσμό, ο φιλόσοφος Anthony Kenny διαχωρίζει μεταξυ τους αγνωστικιστές, οι οποίοι δεν ξέρουν αν υπάρχει θεός και όσους έχουν θεολογική αγνωσία οι οποίοι θεωρούν κάθε ερώτηση για τον θεό ως χωρίς νόημα καθώς δεν μπορούν να γνωρίζουν τι περιέχει ο όρος θεός. Ο Jacques Maritain χρησιμοποίησε τον όρο αρνητικος/θετικός αθεϊσμός από το 1949, αλλά με διαφορετικό νόημα, καθώς μιλούσε αυστηρά ως καθολικός απολογιτής.Ο Goparaju Ramachandra Rao (1902–1975), γνωστότερος ως Gora, ήταν Ινδός ακτιβιστής κατά του συστήματος των καστών, και αθεος. Πρότεινε την χρήση την όρου θετικός αθεϊσμός σαν φιλοσοφική στάση ζωής στο βιβλίο του του Θετικός αθεϊσμός (1972).Παρόμοια, η αθεϊστική κοινότητα του Ώστιν χρησιμοποίησε τον όρο θετικός αθεϊσμός για να παρακάμψει την αρνητική εικόνα που δίνανε στον αθεϊσμό θρησκευόμενοι, ιδίως στους χώρους λατρείας. Αντιθεϊσμός Θεολογική αγνωσία Ιγνωστικισμός Μη θεϊσμός Flew, Antony (1976). «The Presumption of Atheism». The Presumption of Atheism, and other Philosophical Essays on God, Freedom, and Immortality. New York: Barnes and Noble. Αρχειοθετήθηκε από το πρωτότυπο στις 12 Οκτωβρίου 2005. Martin, Michael (2006). The Cambridge Companion to Atheism. Cambridge University Press. ISBN 0-521-84270-0.
Αγία Κυριακή Πρέβεζας

Η Αγία Κυριακή είναι οικισμός της δημοτικής κοινότητας, δημοτικής ενότητας και δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Νικοπόλεως και Πάργας του νομού Πρεβέζης, στο γεωγραφικό διαμέρισμα Ηπείρου.

 Η Αγία Κυριακή βρίσκεται 65 χιλιόμετρα ΒΔ της Πρέβεζας και σε απόσταση 4 χλμ από την Πάργα. Είναι κτισμένη λίγα χιλιόμετρα πριν από τα όρια με τον νομό Θεσπρωτίας, στους νοτιοανατολικούς πρόποδες των Ορέων της Πάργας, πάνω από τον όρμο του Αγίου Νικολάου, σε μέσο σταθμικό υψόμετρο 240 μέτρων. Στην ευρύτερη περιοχή υπάρχει πληθώρα ελαιόδεντρων και εσπεριδοειδών. Κοντά στο σημερινό χωριό και συγκεκριμένα πάνω από τον ορμίσκο του Λιχνού τοποθετείται η προϊστορική Τορύνη, η οποία, κατά την ελληνιστική εποχή, αναπτύχθηκε στη θέση της σημερινής Πάργας. Κατά τη ρωμαϊκή εποχή, υπήρχε εδώ μικρός ρωμαϊκός οικισμός, που έλεγχε δυο φυσικούς όρμους, από τους οποίους περνούσε ο διεθνής θαλάσσιος δρόμος Ιταλίας-Ελλάδας.Στα χρόνια της τουρκοκρατίας, το χωριό ήταν γνωστό με την αλβανική απόδοση της ονομασίας του, Σεντιέλλα και κατοικείτο ως επί το πλείστον από μουσουλμάνους. Το 1913 μετά την απελευθέρωση της Ηπείρου εγκαταστάθηκαν στον οικισμό ελληνικές οικογένειες από γειτονικές περιοχές, οι οποίες το 1924 αγόρασαν το μέχρι τότε τσιφλίκι. Οι οικογένειες αυτές, ασχολήθηκαν κυρίως με την ελαιοκαλλιέργεια που, ακόμη και σήμερα αποτελεί το κύριο εισόδημα των κατοίκων του χωριού ενώ τα τελευταία χρόνια αναπτύχθηκε σημαντικά και ο τουρισμός. Από την άλλη πλευρά, οι μουσουλμάνοι της Αγίας Παρασκευής αποχώρησαν από τον οικισμό και εγκαταστάθηκαν κυρίως στην Τουρκία και την Αλβανία. Το 1960 βρέθηκε και παραδόθηκε από τον ιερέα της κοινότητας στις αρχαιολογικές υπηρεσίες μικρός μαρμάρινος γυναικείος κορμός που ανάγεται στη ρωμαϊκή περίοδο. Στα πλαίσια του ελληνικού κράτους η Αγία Κυριακή υπήχθη αρχικά εντός των ορίων του νομού Πρεβέζης όμως το 1937 αποσπάστηκε στο νομό Θεσπρωτίας. Μεταπολεμικά, το 1946 επανήλθε στο νομό Πρέβεζας ως τμήμα της επαρχίας Νικοπόλεως και Πάργας . Το 1997 μετά τη διοικητική μεταρρύθμιση του σχεδίου Καποδίστρια συμπεριλήφθηκε στο νεοσύστατο δήμο Πάργας. Μετά τις νέες αλλαγές που έφερε το σχέδιο Καλλικράτης στην τοπική αυτοδιοίκηση, συμπεριλήφθηκε στον ομώνυμο διευρυμένο δήμο. Στα δυτικά του οικισμού βρέθηκε μυκηναϊκός θολωτός τάφος. Παράλληλα εντός του οικισμού υπάρχουν διάσπαρτα απομεινάρια αρχαίων κτισμάτων. Κοντά στην Αγία Κυριακή, στη θέση Λίχνος βρίσκονται θαλάσσιες σπηλιές και ομώνυμη παραλία ενώ στα ανατολικά βρίσκονται ο όρμος και η παραλία του «Άη-Γιαννάκη». Η γιορτή και το πανηγύρι της εκκλησίας της Αγίας Κυριακής στις 7 Ιουλίου. (Τα στοιχεία αφορούν στον πραγματικό (de facto) πληθυσμό˙ σε παρένθεση ο μόνιμος πληθυσμός του οικισμού). Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Ελληνική Στατιστική Αρχή (ΕΣΑ) eetaa.gr margariti-gr.de
Κέιτι Χολμς

Η Κέιτι Χολμς (αγγλικά: Kate Noelle Holmes, 18 Δεκεμβρίου 1978) είναι Αμερικανίδα ηθοποιός και μοντέλο. Γεννήθηκε στις 18 Δεκεμβρίου του 1978 στο Toledo του Οχάιο. Έγινε γνωστή από το ρόλο της Τζόι Πότερ που έπαιξε στη σειρά Dawson's Creek (1998-2003). Ο πρώτος σημαντικός κινηματογραφικός της ρόλος ήταν στην ταινία του Άνγκ Λι Η παγοθύελλα (The Icestorm). Το 2005 αρραβωνιάστηκε τον ηθοποιό Τομ Κρουζ, και στις 18 Απριλίου 2006 απέκτησαν μια κόρη, την Σούρι.

 Η παγοθύελλα (1997) (The Icestorm), του Άνγκ Λι Dawson's Creek (1998-2003) (τηλεοπτική σειρά), του Κέβιν Γουίλιαμσον, με τους Τζέιμς Βαν Ντερ Μπεκ, Τζόσουα Τζάκσον, Μισέλ Γουίλιαμς και Κερ Σμιθ Διαγωγή κόσμια (1998) (Disturbing Behavior), του Ντέηβιντ Νάτερ Go! (1999), του Νταγκ Λίμαν Θέλετε να Σκοτώσετε τον Καθηγητή Σας; (1999) (Teaching Mrs. Tingle), του Κέβιν Γουίλιαμσον Τρομερά Παιδιά (2000) (Wonder Boys), του Κέρτις Χάνσον Το Χάρισμα (2000) (The Gift), του Σαμ Ράιμι Σκοτεινή Απουσία (2002) (Abandon), του Στήβεν Γκάγκαν Τηλε-φονικός θάλαμος (2002) (Phone Booth), του Τζόελ Σουμάχερ, με τους Κόλιν Φάρελ και Κίφερ Σάδερλαντ Το Γλυκό στο Τέλος (2003) (Pieces of April), του Πίτερ Χέτζις Η Κόρη του Προέδρου (2004) (First Daughter), του Φόρεστ Γουίτακερ Batman Begins (2005), του Κρίστοφερ Νόλαν Mad Money (2008) The Romantics (2010) Ο αντι-ήρωας (2011) Ο φύλακας της μνήμης (2014) Γυναίκα από χρυσό (2015) Coda (2020) Συνέντευξη για το Batman Begins Η Katie Holmes στο Rotten Tomatοes
Έλεν Πράις

Η Έλεν Μίλερ - Πράις (Ellen Müller-Preis, 6 Μαΐου 1912 - 18 Νοεμβρίου 2007) ήταν Αυστριακή ολυμπιονίκης της ξιφασκίας. Γεννήθηκε στο Βερολίνο στις 6 Μαΐου του 1912 και αγωνίστηκε στο ξίφος ασκήσεως. Το 1949 ψηφίστηκε αθλήτρια της χρονιάς στην Αυστρία.

 Η Πράις εγκαταστάθηκε στη Βιέννη σε ηλικία 18 ετών και ξεκίνησε μαθήματα ξιφασκίας από τη θεία της. Μέσα σε λιγότερο από δύο χρόνια κατέκτησε την 3η θέση στο Ευρωπαϊκό πρωτάθλημα της Βιέννης. Αργότερα παντρεύτηκε με τον δρα Μίλερ και απέκτησαν 2 γιους. Κατέκτησε τρεις παγκόσμιους τίτλους (1947, 1949, 1950) και πολυάριθμους εθνικούς τίτλους (17) σε επίπεδο Αυστρίας. Κάποια χρόνια, η Μίλερ- Πράις εισήλθε στο βιβλίο των ρεκόρ Γκίνες για τη μακροβιότερη παρουσία σε Ολυμπιακούς Αγώνες για οποιαδήποτε γυναίκα, από το 1932 ως το 1956. Με διπλή υπηκοότητα από Γερμανία και Αυστρία, απορρίφθηκε το αίτημά της να εκπροσωπήσει τη Γερμανία στο αγώνισμα της ξιφασκίας στους Ολυμπιακούς Αγώνες στο Λος Άντζελες το 1932. Στους ίδιους αγώνες εκπροσώπησε την Αυστρία και κέρδισε την Αγγλίδα Χέδερ Τζούντι Γκίνες και μαζί το χρυσό μετάλλιο. Στις Ολυμπιάδες του 1936 και του 1948 η Μίλερ-Πράις κατέκτησε χάλκινα μετάλλια. Σε ηλικία 44 ετών έφτασε στον τελικό των Ολυμπιακών Αγώνων του 1956 στη Μελβούρνη και κατατάχθηκε 7η. Ασχολήθηκε εκτός από τον αθλητισμό και με τη μουσική, ενώ μετά την απόσυρσή της από το άθλημα, δίδαξε Μουσική στη Βιέννη. Ήταν επίκουρος καθηγήτρια. Πέθανε στις 18 Νοεμβρίου του 2007 στη Βιέννη, από νεφρική ανεπάρκεια. Αποτελέσματα σε Ολυμπιακούς Αγώνες
Αθλητικός Όμιλος Τραχώνων Αλίμου

Ο Αθλητικός Όμιλος Τραχώνων Αλίμου είναι αθλητικός σύλλογος που εδρεύει στην περιοχή του Άνω Καλαμακίου στο δήμο Αλίμου. Επίσημο έτος ίδρυσής του είναι το 1957 και χρώματά του το μπλε και το λευκό. Διαθέτει τμήματα ποδοσφαίρου ανδρών, ποδοσφαίρου γυναικών και στίβου, ενώ στο παρελθόν διέθετε και τμήματα πετοσφαίρισης γυναικών και καλαθοσφαίρισης ανδρών.

 Ιδρύθηκε το 1957 με την ονομασία «Αθλητική Ένωση Αγίου Παντελεήμονα» και το 1962 μετονομάστηκε σε «Αθλητικός Όμιλος Τραχώνων Αλίμου». Το 1970, επί δικτατορίας, ανεστάλη η λειτουργία του συλλόγου για να επανιδρυθεί το 1982. Το τμήμα ποδοσφαίρου ανδρών ιδρύθηκε παράλληλα με το σύλλογο το 1957. Αναγνωρίστηκε από την ΕΠΟ με Αριθμό Μητρώου ΕΠΟ 647 και εντάχθηκε στη δύναμη της Ε.Π.Σ. Αθηνών ξεκινώντας από τη Δ΄ Κατηγορία της αγωνιστικής περιόδου 1957-58. Κατά την περίοδο της δικτατορίας ανεστάλη η λειτουργία του συλλόγου και κατ' επέκταση του ποδοσφαιρικού τμήματος, για να επανιδρυθεί το 1982. Την αγωνιστική περίοδο 1982-83 εντάχθηκε στην Γ΄ Κατηγορία της Ε.Π.Σ. Αθηνών και τον Οκτώβριο του 1982 έδωσε τον πρώτο επίσημο αγώνα έπειτα την επανίδρυσή του στην Παλαιά Φώκαια με αντίπαλο τον Πρωτέα νικώντας με 2-0.Από το 1982 έως το 1988 συμμετείχε στην Γ΄ Κατηγορία και από το 1988 έως το 1992 στην Β΄ Κατηγορία. Το 1992 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών, έπειτα από αγώνες μπαράζ με τη Δάφνη Αθηνών, τη Δόξα Αγίας Άννας και τον Πανερυθραϊκό.Ο Α.Ο. Τραχώνων Αλίμου θα βρεθεί εκ νέου στην Γ΄ Κατηγορία και τις χρονιές 2001-02 και 2002-03 γνώρισε δύο συνεχείς ανόδους, επιστρέφοντας στην Α΄ Κατηγορία από τη χρονιά 2003-04. Την αγωνιστική περίοδο 2010-11 αναδείχθηκε Υπερπρωταθλητής Ε.Π.Σ. Αθηνών για πρώτη φορά στην ιστορία του και προβιβάστηκε στην Δ΄ Εθνική Κατηγορία. Το 2013 και έπειτα την αναδιάρθρωση κέρδισε την άνοδο στην Γ΄ Εθνική Ερασιτεχνική Κατηγορία, ενώ την αγωνιστική περίοδο 2013-14 αναδείχθηκε πρωταθλητής στον 5ο όμιλο της Γ΄ Εθνικής και κέρδισε την ιστορική άνοδο στην επαγγελματική Φούτμπολ Λιγκ στην οποία αγωνίστηκε την περίοδο 2014-15 ως ΠΑΕ με την επωνυμία «Α.Ο. Τραχώνων Αλίμου ΠΑΕ». Ωστόσο, βιώνοντας 2 συνεχείς υποβιβασμούς, από την περίοδο 2016-17 αγωνίζεται στο τοπικό ερασιτεχνικό πρωτάθλημα της Ε.Π.Σ. Αθηνών. Το τμήμα ποδοσφαίρου γυναικών του συλλόγου ιδρύθηκε το 2017 αρχικά με τμήματα υποδομών. Το 2018 δημιουργήθηκε αγωνιστικό τμήμα και ξεκίνησε από την Γ΄ Εθνική Κατηγορία την αγωνιστική περίοδο 2018-19. Την αγωνιστική περίοδο 2019-20, στη δεύτερη επίσημη συμμετοχή της ομάδας στα πρωταθλήματα, αναδείχθηκε πρωταθλήτρια του 6ου ομίλου και κέρδισε την άνοδο στην Β΄ Εθνική Κατηγορία. Το τμήμα στίβου του συλλόγου ιδρύθηκε το 2018. Το τμήμα πετοσφαίρισης γυναικών του συλλόγου ιδρύθηκε το 1982. Το 2012 αποσχίστηκε από το σύλλογο δρώντας έκτοτε σαν ανεξάρτητος σύλλογος με την επωνυμία «Αθλητικός Πολιτιστικός Σύλλογος Αλίμου». Το τμήμα καλαθοσφαίρισης ανδρών του συλλόγου συγχωνεύτηκε με τον Α.Ο. Δίας Αλίμου το 2004 δημιουργώντας την «Ένωση Τραχώνων-Δία Αλίμου». Επίσημη ιστοσελίδα
Εκλεκτοράτο της Σαξονίας

Το Εκλεκτοράτο της Σαξονίας Το Εκλογικό Μέγαρο της Σαξονίας (Γερμανικά: Kurfürstentum Sachsen, επίσης Kursachsen) ήταν κρατίδιο της Αγίας Ρωμαϊκής Αυτοκρατορίας που ιδρύθηκε όταν ο αυτοκράτορας Κάρολος Δ΄ έθεσε το Ασκάνιο Δουκάτο της Σαξονίας-Βίτενμπεργκ σε Εκλεκτοράτο από το Χρυσό Ταύρο του 1356.Αποτελούσε μια περιοχή περίπου 40.000 τετραγωνικών χιλιομέτρων (15.445 τετραγωνικά μίλια). Με την εξαφάνιση του Οίκου των Ασκάνια, προσφέρθηκε στους Μαργράβους του Μάισεν από τη δυναστεία των Βέττιν το 1423, ο οποίος μετέφερε την κατοικία του Δούκα από τον ποταμό Έλβα στη Δρέσδη. Μετά τη διάλυση της αυτοκρατορίας το 1806, οι Εκλέυτορες των Βέττιν έθεσαν τη Σαξονία σε ένα εδαφικά μειωμένο βασίλειο.

 Sources in German: Reiner Groß: Die Wettiner. Kohlhammer Verlag, Stuttgart 2007, (ISBN 978-3-17-018946-1). Reiner Groß (Hrsg.): Landtage in Sachsen 1438–1831. Beiträge auf dem von der Professur Regionalgeschichte Sachsens der Technischen Universität Chemnitz veranstalteten wissenschaftlichen Kolloquium am 25. Februar 2000. Technische Universität Chemnitz, Chemnitz 2000. Katrin Keller: Kleinstädte in Kursachsen. Wandlungen einer Städtelandschaft zwischen Dreißigjährigem Krieg und Industrialisierung. Böhlau, Köln/Weimar/Wien 2001, (ISBN 3-412-11300-X). Frank-Lothar Kroll (Hrsg.): Die Herrscher Sachsens. Markgrafen, Kurfürsten, Könige 1089–1918. C.H. Beck, München 2007, (ISBN 978-3-406-54773-7). Nina Krüger: Landesherr und Landstände in Kursachsen auf den Ständeversammlungen der zweiten Hälfte des 17. Jahrhunderts. Lang, Frankfurt am Main/Berlin/Bern [u. a.] 2007, (ISBN 978-3-631-54598-0). Hans-Walter Krumwiede: Zur Entstehung des landesherrlichen Kirchenregimentes in Kursachsen und Braunschweig-Wolfenbüttel (= Studien zur Kirchengeschichte Niedersachsens. Band 16). Vandenhoeck und Ruprecht, Göttingen 1967. Heinrich Kühne: Die Askanier. Drei Kastanien Verlag, Wittenberg 1999, (ISBN 3-933028-14-0). Heiner Lück: Die kursächsische Gerichtsverfassung 1423–1550 (= Forschungen zur deutschen Rechtsgeschichte. Band 17). Böhlau, Köln/Weimar/Wien 1997, (ISBN 3-412-12296-3). Frank Müller: Kursachsen und der böhmische Aufstand 1618–1622. Aschendorff, Münster 1997, (ISBN 3-402-05674-7). Marcus von Salisch: Treue Deserteure: Das kursächsische Militär und der Siebenjährige Krieg (= Militärgeschichtliche Studien. Band 41). Oldenbourg, München 2008, (ISBN 3-486-84852-6). Uwe Schirmer: Kursächsische Staatsfinanzen (1456–1656). Strukturen – Verfassung – Funktionseliten (= Quellen und Forschungen zur sächsischen Geschichte. Band 28). Steiner, Stuttgart 2006, (ISBN 3-515-08955-1).Sources in English: Hans-Albrecht Koch. Dresden: Crossroads of Europe. Library of Congress Prof. Koch's Remarks - Dresden: Treasures from the Saxon State Library | Exhibitions - Library of Congress [retrieved 2018.11.27] Chancellery of Saxony. Coat of arms of Saxony Information in English language - Coat of Arms Αρχειοθετήθηκε 2021-03-08 στο Wayback Machine. [retrieved 2018.11.27] Caroline Schelling. trans. Doug Scott (2014). "Germany in the Late 18th Century" Supplementary Appendix: Germany in the late 18th Century – Caroline Schelling
Ελισάβετ της Σερβίας

Η Ελισάβετ, σερβ. Јелисаветa (άκμασε 1270 - απεβ. 1331) από τον Οίκο των Νεμάνιτς ήταν πριγκίπισσα της Σερβίας και με τον γάμο της έγινε σύζυγος του μπάνου της Βοσνίας.

 Ήταν η μόνη κόρη του Στεφάνου Δραγούτιν, βασιλιά της Σερβίας και της Αικατερίνης των Άρπαντ, κόρης του Στεφάνου Ε΄ της Ουγγαρίας. Παντρεύτηκε τον Στέφανο Α΄ Κοτρομάν, μπάνο της Βοσνίας. Ο Δραγούτιν ήλεγχε ήδη δύο μπανάτα στη Βοσνία, την Ουσόρα και το Σόλι, έτσι ο Στέφανος Α΄ έπεσε αμέσως στην επιρροή του: πολλές πράξεις του ήταν εντολή του Δραγούτιν. Ο γάμος ήταν για πολιτικούς λόγους και τον κανόνισε ο Πριγιέζντα Β΄ μπάνος της Βοσνίας, που είχε προσπαθήσει να σφυρηλατήσει μία συμμαχία με τον Δραγούτιν. Έπειτα από το τέλος του συζύγου της το 1314, η Ελισάβετ έγινε αντιβασίλισσα για ένα σύντομο διάστημα για τον μεγαλύτερο γιο της Στέφανο Β΄. Σύμφωνα με μία πηγή του 1601, άγνωστης αξιοπιστίας, η Ελισάβετ διέφυγε στη Δημοκρατία της Ραγούσας και απεβίωσε εκεί 61 ετών. Πριν το 1316 είχε αποβιώσει ο αδελφός της Ουρόσικ ως μοναχός και το 1325 ο αδελφός της Στέφαν Βλάντισλαβ Β΄ άτεκνος. Τότε ο εγγονός της Τβρκο διεκδίκησε τον θρόνο της Σερβίας, όμως τον Δραγούτιν είχε διαδεχθεί ο αδελφός του Στέφανος Ούρος Β΄ και ο γιος αυτού Στέφανος Ούρος Γ΄. Παντρεύτηκε μετά το 1283 τον Στέφανο Α΄ Κοτρομάν μπάνο της Βοσνίας και είχε τέκνα: Στέφανος Β΄ απεβ. 1353, μπάνος της Βοσνίας. Κόρη του ήταν η: Ελισάβετ π.1339-1387, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας και Πολωνίας. Βλαδίσλαος απεβ. 1354, μπάνος της Βοσνίας. Γιος του ήταν ο: Τβρκο Α΄ π.1338-1391, 1ος βασιλιάς της Βοσνίας. Νίκοσλαβ γενν. π.1288. Μίροσλαβ. Αικατερίνη π.1294-1355, παντρεύτηκε τον Νικόλαο του Χούμ. Μαρία γενν. π.1308, παντρεύτηκε τον Λουδοβίκο. (;) ένας γιος π.1300-1331. Cawley, Charles, Serbia, Medieval Lands, Medieval Lands database, Foundation for Medieval Genealogy
Κάστρο της Ωριάς Αρκαδίας

Το Κάστρο της Ωριάς Αρκαδίας ή Κάστρο Εστέλλα, είναι ένα ιστορικό, ερειπωμένο σήμερα κάστρο, χτισμένο 20 χλμ δυτικά του Άστρους.Το κάστρο, βρίσκεται στα νοτιοδυτικά του οροπεδίου του Ξηροκαμπίου, πάνω σε μία «φυσική πυραμίδα», ανάμεσα στα χωριά Άγιος Ιωάννης και Άγιος Πέτρος.( 2 χλμ από Αγιάννη). Σήμερα θεωρείται δεδομένο ότι το κάστρο στο Ξεροκάμπι είναι το φράγκικο οχυρό που αναφέρεται στο Αραγωνικό Χρονικό του Μορέως ως Estella (μετάφραση της ελληνικής λέξης Άστρος).

 Οι ιστορικές πηγές, καθώς και πολλοί μελετητές, Νίκος Βέης, Σπ. Λάμπρος, Κ.Ρωμαίος και Αδ.Αδαμαντίου, τοποθετούν εκεί το κάστρο Estella (Άστρον), το οποίο χτίστηκε το 1256 από τον Γουλιέλμο Β΄ Βιλλεαρδουίνο «πάνω στα βουνά», προκειμένου να υποτάξουν τους ανυπότακτους Τσάκωνες της περιοχής, στη Σίταινα .Καστάνιτσα και Πραστό “suso en laσ montanyas”,με βάση το Αραγωνικό Χρονικό. Το οχυρό, έχει κτιστεί σε στρατηγική θέση, πάνω στον μοναδικό δρόμο που ένωνε την Αργολίδα με την Λακωνία και την παραλιακή με την κεντρική Κυνουρία. Κατά τα χρόνια της Τουρκοκρατίας, το όνομα Estella ξεχάστηκε και ο λαός το συνέδεσε με τον διαδεδομένο μύθο της Ωριάς ή Ωραίας αρχόντισσας. Σύμφωνα με την κυνουριακή παραλλαγή του μύθου, το κάστρο ανήκε σε μια ωραία αρχόντισσα, καταλήφθηκε όμως από τους Τούρκους, μετά από 12 χρόνια πολιορκίας, από δόλο. Τότε η αρχόντισσα αυτοκτόνησε ή κατ' άλλους ρίχτηκε στα βράχια από τον πατέρα της. Μετά τις επιτυχίες του Ανδρόνικου Ασάν το 1320, το κάστρο αποτέλεσε την ενδοχώρα του Δεσποτάτου του Μυστρά. Το 1407, το κάστρο καταλήφθηκε από τους Ενετούς του Ναυπλίου. Παρόλα αυτά, το 1423, βρισκόταν στα χέρια των Μελισσηνών, ενώ στον κατάλογο του Magno καταχωρήθηκε το 1463. Τέλος, το 1467, καταλήφθηκε από τους Τούρκους. Το κάστρο, βρίσκεται σε έναν βραχώδη λόφο, καθιστώντας το κάστρο απρόσιτο. Στην δυτική ομαλή πλαγιά, υπήρχε διπλός οχυρωματικός περίβολος, που περιέβαλε τον λόφο, που στα ανατολικά καταλήγει στους καταρράκτες της Λεπίδας. Το εξωτερικό τείχος, έχει κτιστεί με ξερολιθιά και έκλεινε μέσα του έναν μεγάλο οικισμό με περισσότερες από 150 μικρές κατοικίες, διατάσεων 4x8 μέτρων περίπου. Τριάντα μέτρα πριν την κορυφή, υψώνεται μία δεύτερη σειρά τειχών που έχει κτιστεί με πέτρες και ασβεστοκονίαμα και διασώζεται σε μήκος 100 και ύψος 3 μέτρων. Εκεί, υπάρχει μία στενή εξωτερικά πύλη, η οποία προς τα μέσα πλαταίνει, ώστε να χωρά 4 - 5 υπερασπιστές του κάστρου, οδηγεί στο ευρύχωρο πλάτωμα της κορυφής όπου είναι ορατά τα θεμέλια 3 κατοικιών, αλλά και ένας τετράγωνος πύργος που διασώζεται σε ύψος 3 μέτρων. Φαράγγι Λεπίδας Πέτρος Σαραντάκης - Αρκαδία: Οι ακροπόλεις, τα κάστρα & οι πύργοι της - σιωπηλά ερείπια μιας δοξασμένης γης, Εκδόσεις Οιάτης, Αθήνα 2000, ISBN 960-91420-3-6 Φορέας Διαχείρησης Όρους Πάρνωνα, Εκδόσεις Πεντάλοφος, 2015, ISBN 978-960-99424-2-3 Κάστρο Εστέλλα - Ελληνικά Κάστρα (kastra.eu) Εστέλλα, κάστρο - mobileContent - eCastles (culture.gr) Τα κάστρα μας : Κάστρο Εστέλλα ( στον Αγιάννη ) και Κάστρο Παραλίου Άστρους – astrosgr.com